-----------------------------------------------------------------------
  3. การประกอบธุรกิจของแต่ละสายผลิตภัณฑ์

  -----------------------------------------------------------------------

ปัจจุบัน บริษัทฯ มีหน่วยธุรกิจ 4 หน่วยธุรกิจ คือ หน่วยธุรกิจรับเหมาก่อสร้างในงานวางระบบท่อ
หน่วยธุรกิจรับเหมาติดตั้งระบบวิศวกรรมและก่อสร้างโรงงานในอุตสาหกรรมปิโตรเคมี
ธุรกิจพัฒนาโครงการและการลงทุน และหน่วยธุรกิจต่างประเทศ

1.  ธุรกิจรับเหมาก่อสร้างในงานวางระบบท่อ บริษัทฯ
    ดำเนินธุรกิจรับเหมาก่อสร้างในงานวางระบบท่อ โดยงานหลักของบริษัทฯ ในปัจจุบัน คือ
    ธุรกิจรับเหมาการวางท่อส่งก๊าซธรรมชาติให้กับบริษัทในกลุ่มธุรกิจพลังงานและปิโตรเคมี
    เนื่องจากบริษัทฯ มีความเชี่ยวชาญในธุรกิจพลังงานและปิโตรเคมีเป็นอย่างดี
    โดยในอดีตบริษัทฯจะทำงานในส่วนของระบบท่อจัดจำหน่ายก๊าซธรรมชาติ (Gas
    Distribution Pipeline) เป็นหลัก
    และได้เข้าสู่งานวางท่อก๊าซธรรมชาติบนบกข้ามประเทศ หรือ ข้ามจังหวัด (Cross-country
    pipeline) ซึ่งเป็นงานขนาดใหญ่ ดังนี้ ในปี 2548 บริษัทฯ
    ได้รับงานวางท่อก๊าซธรรมชาติบนบกข้ามประเทศ หรือ ข้ามจังหวัด (Cross-country
    pipeline) ผ่านทางกิจการร่วมค้า CPP-TRC ซึ่งเป็นการร่วมมือระหว่างบริษัทฯ กับบริษัท
    ไชน่า ปิโตรเลียม ไพพ์ไลน์ บูโร สำหรับโครงการท่อก๊าซวังน้อย-แก่งคอยเป็นโครงการแรก
    และในปี 2549 ได้รับงานได้รับงานโครงการวางท่อก๊าซธรรมชาติที่จังหวัดสงขลา
    มูลค่างานรวม 540.4 ล้านบาท นอกจากนี้ บริษัทฯ
    ยังมีการเข้าประกวดราคางานในการวางระบบท่ออื่น ๆ ด้วย เช่น
    ระบบท่อสำหรับการขนส่งวัตถุดิบทางด้านปิโตรเคมี และระบบท่อน้ำ เป็นต้น

2.  ธุรกิจรับเหมาติดตั้งระบบวิศวกรรมและก่อสร้างโรงงานในอุตสาหกรรมปิโตรเคมี บริษัทฯ
    ประกอบธุรกิจรับเหมาติดตั้งระบบวิศวกรรมและก่อสร้างโรงงานในอุตสาหกรรมปิโตรเคมี
    โดยบริษัทฯ
    อาจจะทำการก่อสร้างโรงงานอุตสาหกรรมพร้อมกับติดตั้งระบบวิศวกรรมสำหรับโรงงาน
    งานที่บริษัทฯจะรับติดตั้งระบบวิศวกรรมส่วนใหญ่จะเป็นโรงงานอุตสาหกรรมในธุรกิจปิโตรเคมี
    ซึ่งบริษัทฯ
    อาจมีการร่วมลงทุนหรือหาบริษัทมาสนับสนุนเทคโนโลยีที่จำเป็นสำหรับการเสนอตัวเข้าประกวดราคาได้

3.  ธุรกิจพัฒนาโครงการและการลงทุน ซึ่งเป็นหน่วยธุรกิจที่จัดตั้งเพิ่มขึ้นในปี 2550
    โดยจะมุ่งเน้นการพัฒนาโครงการด้านพลังงาน อสังหาริมทรัพย์ โรงไฟฟ้า
    และโรงงานปิโตรเคมี โครงการที่อยู่ในระหว่างการศึกษาความเป็นไปได้
    และร่วมพัฒนาโครงการ อาทิเช่น โครงการเขื่อนพลังงานไฟฟ้าสตึงนัม ที่ประเทศกัมพูชา
    โครงการโรงไฟฟ้าขนาดเล็ก เป็นต้น

4.  ธุรกิจต่างประเทศ
    ซึ่งบริษัทฯจะขยายงานออกสู่ต่างประเทศภายใต้ความร่วมมือกับพันธมิตรทั้งในและต่างประเทศ
    ในงาน Pipeline, Fabrication & Modular Construction และ Turnkey Water
    Desalination หรือ Sea Water Reverse Osmosis (เปลี่ยนน้ำทะเลเป็นน้ำจืด)

3.1 ภาวะอุตสาหกรรมและการแข่งขัน

-   อุตสาหกรรมรับเหมาก่อสร้างในงานวางท่อส่งก๊าซธรรมชาติ

-   ภาพรวมอุตสาหกรรม

การลงทุนและการดำเนินการโครงข่ายระบบท่อส่งก๊าซธรรมชาติ (Transmission Pipeline
Network) รวมถึงการจัดหาและจัดจำหน่ายก๊าซธรรมชาตินั้น ปัจจุบันบริษัท ปตท. จำกัด (มหาชน)
(“ปตท.”) เป็นผู้รับซื้อ จัดจำหน่าย และเป็นเจ้าของ
รวมถึงผู้บริหารและพัฒนาโครงข่ายระบบท่อส่งก๊าซธรรมชาติเพียงรายเดียวในประเทศ
โดยระบบท่อส่งก๊าซธรรมชาติของ ปตท. จะต่อเชื่อมแหล่งก๊าซธรรมชาติต่างๆ ในอ่าวไทย
และท่อส่งก๊าซธรรมชาติจากแหล่งยาดานาและเยตากุน สหภาพพม่า ที่ชายแดนไทย- พม่า
เข้ากับผู้ผลิตไฟฟ้า โรงแยกก๊าซธรรมชาติ และลูกค้าอุตสาหกรรมต่างๆ

สำหรับระบบท่อจัดจำหน่ายก๊าซธรรมชาตินั้น นอกเหนือจาก ปตท.
ที่เป็นผู้ลงทุนและดำเนินการแล้วนั้น มีเพียงบริษัท ปตท. จำหน่ายก๊าซธรรมชาติ จำกัด
ซึ่งเป็นบริษัทร่วมทุนระหว่าง ปตท. กับ Suez-Tractebel S.A. แห่งประเทศเบลเยี่ยม
และบริษัท ทุนลดาวัลย์ จำกัด
เพื่อดำเนินธุรกิจพัฒนาและก่อสร้างระบบท่อย่อยเพื่อขนส่งและจัดจำหน่ายก๊าซธรรมชาติให้กับลูกค้าในเขตอุตสาหกรรมรอบกรุงเทพมหานคร
และปริมณฑล

ระบบท่อส่งก๊าซธรรมชาติของ ปตท. ณ วันที่ 31 ธันวาคม 2553 มีความยาวรวมประมาณ 3,562
กิโลเมตร ประกอบด้วยระบบท่อส่งก๊าซธรรมชาติบนบกความยาวประมาณ 1,412 กิโลเมตร
และระบบท่อส่งก๊าซธรรมชาติในทะเลความยาวประมาณ 2,150 กิโลเมตร
(ไม่รวมระบบท่อจัดจำหน่ายก๊าซธรรมชาติ (Distribution Pipeline) อีกประมาณ 853
กิโลเมตร ที่เชื่อมต่อจากระบบท่อส่งก๊าซธรรมชาติไปยังลูกค้าอุตสาหกรรม)

สำนักงานนโยบายและแผนพลังงาน (สนพ.) กระทรวงพลังงาน
ประเมินการบริโภคพลังงานรวมของประเทศในปี 2554 พบว่า
ก๊าซธรรมชาติยังคงเป็นพลังงานที่มีสัดส่วนการใช้มากที่สุดคิดเป็นร้อยละ 44
ของการใช้พลังงานรวมทั้งหมด โดยปริมาณการใช้ก๊าซธรรมชาติในปี 2554 อยู่ที่ระดับ 4,158
ล้านลูกบาศก์ฟุตต่อวัน เพิ่มขึ้นร้อยละ 2.9 เมื่อเทียบกับปี 2553 ซึ่งอยู่ที่ระดับ 4,039
ล้านลูกบาศก์ฟุตต่อวัน ซึ่งถือว่าเป็นอัตราการเพิ่มขึ้นไม่มากนัก
เมื่อเปรียบเทียบกับอัตราการเพิ่มขึ้นในปีที่ผ่านๆ มา เนื่องจากในปี 2554
เกิดภัยพิบัติทางธรรมชาติหลายเหตุการณ์เริ่มจากช่วงต้นปีเกิดเหตุการณ์แผ่นดินไหวและสึนามิในประเทศญี่ปุ่นที่ส่งผลกระทบต่อภาคอุตสาหกรรมและภาคธุรกิจของไทย
และในช่วงปลายปีเกิดภัยพิบัติอุทกภัยในเขตพื้นที่ภาคกลาง กรุงเทพมหานคร
และปริมณฑลซึ่งส่งผลกระทบเป็นวงกว้างต่อภาคขนส่งและภาคอุตสาหกรรม
โดยเฉพาะเขตนิคมอุตสาหกรรมในจังหวัดพระนครศรีอยุธยาและปทุมธานี จำนวน 7 แห่ง
ที่ได้รับผลกระทบจากน้ำท่วม จนไม่สามารถดำเนินการผลิตได้

อย่างไรก็ตาม หากพิจารณาสัดส่วนการใช้ก๊าซธรรมชาติในภาคการผลิตต่างๆ พบว่า
ก๊าซธรรมชาติถูกใช้เป็นเชื้อเพลิงในภาคการผลิตไฟฟ้ามากถึงร้อยละ 60
รองลงมาใช้ในโรงแยกก๊าซธรรมชาติร้อยละ 21 ใช้ในภาคอุตสาหกรรมร้อยละ 14 และร้อยละ 6
ถูกใช้ในภาคขนส่ง (NGV)

ปริมาณการใช้ก๊าซธรรมชาติที่เพิ่มสูงขึ้นเป็นผลมาจากการใช้ที่เพิ่มขึ้นในภาคอุตสาหกรรมและภาคขนส่ง
โดยเฉพาะการใช้เพื่อเป็นวัตถุดิบในอุตสาหกรรมปิโตรเคมีเพิ่มขึ้นถึงร้อยละ 32.4
ของปริมาณการใช้ก๊าซธรรมชาติทั้งหมด เนื่องจากโรงแยกก๊าซธรรมชาติหน่วยที่ 6 ของ ปตท.
กำลังการผลิต 800 ล้านลูกบาศก์ฟุตต่อวัน ได้เริ่มดำเนินการผลิตตั้งแต่ปลายปี 2553
ต่อเนื่องถึงการผลิตเชิงพาณิชย์ได้ตลอดทั้งปี 2554
และหากพิจารณาการใช้ก๊าซธรรมชาติสำหรับเป็นเชื้อเพลิง พบว่า
การใช้เพื่อเป็นเชื้อเพลิงในโรงงานอุตสาหกรรมเพิ่มขึ้นร้อยละ 19.2
และการใช้เพื่อเป็นเชื้อเพลิงสำหรับรถยนต์ (NGV) เพิ่มขึ้นร้อยละ 26.9
ซึ่งเป็นผลมาจากนโยบายภาครัฐที่ส่งเสริมการใช้ NGV ในรถยนต์เพื่อทดแทนการใช้น้ำมัน
รวมถึงการส่งเสริมให้มีการขยายสถานีบริการ NGV เพื่อรองรับความต้องการของประชาชนที่เพิ่มขึ้น
โดยในปี 2554 มีสถานีบริการ NGV ทั่วประเทศ 463 สถานี เพิ่มขึ้นจากปี 2553 ที่มีเพียง 425
สถานี แบ่งเป็นสถานีบริการที่อยู่ในเขตกรุงเทพมหานคร และปริมณฑล 233 สถานี และต่างจังหวัด
230 สถานี ในขณะที่การใช้ก๊าซธรรมชาติเพื่อการผลิตไฟฟ้าลดลงร้อยละ 8.5
เป็นผลมาจากความต้องการใช้ไฟฟ้าที่ลดลง จากเหตุการณ์ภัยพิบัติต่างๆ ที่เกิดขึ้นในรอบปี 2554
ซึ่งส่งผลกระทบต่อการบริโภคไฟฟ้าของประเทศ

-   แนวโน้ม

สนพ. คาดการณ์ปริมาณความต้องการใช้ก๊าซธรรมชาติปี 2555 อยู่ที่ระดับ 4,412
ล้านลูกบาศก์ฟุตต่อวัน เพิ่มขึ้นจากปีก่อนร้อยละ 6.1 เนื่องจากเศรษฐกิจไทยปี 2555
มีแนวโน้มปรับตัวดีกว่าปี 2554 ที่ขยายตัวเพียงร้อยละ 1.5
สำนักงานคณะกรรมการพัฒนาเศรษฐกิจและสังคมแห่งชาติ (สคช.) คาดว่า
เศรษฐกิจไทยจะขยายตัวในช่วงร้อยละ 4.5-5.5
โดยมีแรงสนับสนุนนโยบายเศรษฐกิจเชิงกระตุ้นของรัฐบาล
รวมถึงมาตรการเยียวยาฟื้นฟูความเสียหายจากอุทกภัย และการลงทุนในด้านการบริหารจัดการน้ำ
ซึ่งจะช่วยขับเคลื่อนภาคเศรษฐกิจภายในประเทศ

จากการคาดการณ์สัดส่วนการใช้ก๊าซธรรมชาติในภาคการผลิตต่างๆ พบว่า
ก๊าซธรรมชาติจะถูกใช้เป็นเชื้อเพลิงในภาคการผลิตไฟฟ้าร้อยละ 58
ใช้ในโรงแยกก๊าซธรรมชาติร้อยละ 21 ภาคอุตสาหกรรมร้อยละ 14 และภาคขนส่ง (NGV) ร้อยละ
7 โดยในปี 2555 การใช้ก๊าซธรรมชาติในภาคขนส่งมีแนวโน้มเพิ่มขึ้นร้อยละ 31.4
เนื่องจากนโยบายส่งเสริมการใช้ NGV ของภาครัฐ ขณะที่ภาคอุตสาหกรรมมีแนวโน้มเพิ่มขึ้นร้อยละ
9.1 โรงแยกก๊าซธรรมชาติมีแนวโน้มเพิ่มขึ้นร้อยละ 6.1
และภาคการผลิตไฟฟ้ามีแนวโน้มเพิ่มขึ้นร้อยละ 3.1

การประเมินความต้องการก๊าซธรรมชาติในระยะสั้นช่วงปี 2553 – 2557
คาดว่าความต้องการก๊าซธรรมชาติจะขยายตัวเฉลี่ยร้อยละ 6 ต่อปี อยู่ที่ระดับ 4,821
ล้านลูกบาศก์ฟุตต่อวันในปี 2557 ซึ่งเป็นผลมาจากการฟื้นตัวของเศรษฐกิจ
และความต้องการก๊าซธรรมชาติที่เพิ่มขึ้นในภาคการผลิตไฟฟ้าตามแผนพัฒนากำลังการผลิตไฟฟ้าของประเทศไทย
พ.ศ. 2553 – 2573 (Power Development Plan 2010: PDP 2010)
เพื่อรองรับความต้องการใช้ก๊าซธรรมชาติทั้งจากผู้ผลิตไฟฟ้าเอกชนขนาดใหญ่ (IPP)
และผู้ผลิตไฟฟ้าเอกชนขนาดเล็ก (SPP) ในระยะยาวตั้งแต่ปี 2558 – 2573
คาดว่าความต้องการก๊าซธรรมชาติจะเพิ่มขึ้นถึงระดับ 5,542 ล้านลูกบาศก์ฟุตต่อวันในปี 2573
หรือขยายตัวเฉลี่ยร้อยละ 1 ต่อปี

คณะกรรมการนโยบายพลังงานแห่งชาติ (กพช.)
มีความเห็นชอบแผนการจัดหาก๊าซธรรมชาติระยะยาว
เพื่อรองรับความต้องการก๊าซธรรมชาติที่จะเพิ่มขึ้นทั้งจากภาคการผลิตไฟฟ้า ภาคอุตสาหกรรม
และภาคขนส่ง โดย ปตท.
มีแผนในการจัดหาก๊าซธรรมชาติเพิ่มเติมทั้งจากแหล่งก๊าซธรรมชาติแหล่งใหม่จากอ่าวไทย
และจากประเทศเพื่อนบ้าน ได้แก่ แหล่งก๊าซธรรมชาติไพลิน แหล่งก๊าซธรรมชาติในสหภาพพม่า
แหล่งก๊าซธรรมชาติในเขตพื้นที่ร่วมไทย-กัมพูชา และแหล่งก๊าซธรรมชาตินาทูน่า
ในประเทศอินโดนีเซีย รวมทั้งมีแผนนำเข้าก๊าซธรรมชาติเหลว (LNG) เพิ่มเติม
เพื่อป้องกันการขาดแคลนก๊าซธรรมชาติในบางช่วงเวลา

กพช.เห็นชอบการทบทวนแผนแม่บทระบบท่อส่งก๊าซธรรมชาติฉบับที่ 3 พ.ศ.2544-2554
(ปรับปรุงเพิ่มเติม) ครั้งที่ 1
เพื่อให้สอดคล้องกับแผนการจัดหาก๊าซธรรมชาติและแผนการขยายโรงไฟฟ้าใหม่ตาม PDP 2010
เพื่อเพิ่มประสิทธิภาพของระบบท่อส่งก๊าซธรรมชาติและให้เกิดประโยชน์สูงสุดในการลงทุนขยายโครงข่ายระบบท่อส่งก๊าซธรรมชาติ
อีกทั้งยังเป็นการสนับสนุนให้โรงไฟฟ้า SPP ระบบ Cogeneration
มีการกระจายตัวไปยังพื้นที่ต่างๆ ของประเทศ
รวมทั้งส่งเสริมการขยายการใช้ก๊าซธรรมชาติในภาคอุตสาหกรรมและขนส่งในส่วนภูมิภาค
โดยมีการขยายเพิ่มโครงข่ายระบบท่อส่งก๊าซธรรมชาติ ได้แก่
โครงการวางท่อส่งก๊าซธรรมชาติบนบก นครราชสีมา วงเงินลงทุนประมาณ 16,000 ล้านบาท
โครงการวางท่อส่งก๊าซธรรมชาติบนบก นครสวรรค์ วงเงินลงทุนประมาณ 23,000 ล้านบาท
โครงการวางท่อก๊าซธรรมชาติบนบกจากชายแดนไทย – พม่า (BVW#1) วงเงินลงทุนประมาณ 680
ล้านบาท และโครงการวางท่อก๊าซธรรมชาติบนบกโรงไฟฟ้าโรจนะ วงเงินลงทุน 993 ล้านบาท
ทั้งนี้การทบทวนแผนแม่บทระบบท่อส่งก๊าซธรรมชาติดังกล่าว จะทำให้เงินลงทุนปรับเพิ่มขึ้นประมาณ
34,595 ล้านบาทจากวงเงินลงทุนเดิมที่เคยได้รับอนุมัติไปแล้ว เป็น 199,672 ล้านบาท
ซึ่งจะทำให้สามารถเพิ่มกำลังการส่งก๊าซธรรมชาติได้สูงสุดเป็น 7,520 ล้านลูกบาศก์ฟุตต่อวัน
ซึ่งจะรองรับความต้องการก๊าซธรรมชาติได้ถึงปี 2569

หากพิจารณาจากแผนการลงทุน 5 ปี (2555-2559) ของปตท. วงเงินรวม 375,996 ล้านบาท
พบว่า การลงทุนส่วนใหญ่ปรับเปลี่ยนเป็นการร่วมทุนและลงทุนในบริษัทลูกที่ถือหุ้น 100%
เพื่อขยายธุรกิจพลังงานในต่างประเทศ
รวมทั้งขยายความสามารถในการนำเข้าเพื่อรองรับความต้องการใช้ก๊าซธรรมชาติที่เพิ่มขึ้น ประมาณ
179,168 ล้านบาท คิดเป็นร้อยละ 50 ของวงเงินลงทุนทั้งหมด
สำหรับการลงทุนในกลุ่มธุรกิจก๊าซธรรมชาติ จะอยู่ที่ประมาณ 119,070 ล้านบาท หรือคิดเป็นร้อยละ
33 ซึ่งโครงการหลักประกอบด้วยโครงการระบบท่อส่งก๊าซธรรมชาติบนบกเส้นที่ 4
(ระยอง-แก่งคอย) โครงการก่อสร้างท่อส่งก๊าซธรรมชาติวังน้อย- นครสวรรค์
และโครงการก่อสร้างท่อส่งก๊าซธรรมชาติแก่งคอย-นครราชสีมา
ตามแผนแม่บทระบบท่อส่งก๊าซธรรมชาติฉบับที่ 3 พ.ศ.2544-2554 (ปรับปรุงเพิ่มเติม)

แผนการลงทุน 5 ปี ของปตท. (ปี 2555-2559)

(หน่วย: ล้านบาท)

  --------------------------- -------- -------- -------- -------- -------- --------- -------
  ธุรกิจ                        2555     2556     2557     2558     2559     รวม       %

  ก๊าซธรรมชาติ                  27,163   31,831   35,812   16,653   7,611    119,070   33%

  น้ำมัน                        4,647    9,861    11,115   16,376   7,096    49,095    14%

  สำนักงานใหญ่และอื่น ๆ           4,165    2,513    2,203    1,239    543      10,663    3%

  ร่วมทุนและลงทุนในบริษัทลูกที่ถือหุ้น   55,492   41,279   32,383   26,880   23,134   179,168   50%
  100%                                                                               

  รวม                         91,467   85,484   81,513   61,148   38,384   357,996   100%
  --------------------------- -------- -------- -------- -------- -------- --------- -------

ที่มา : สารสนเทศของปตท. ที่รายงานต่อตลาดหลักทรัพย์แห่งประเทศไทย เมื่อวันที่ 23 ธันวาคม
2554

สรุปแนวโน้มอุตสาหกรรมรับเหมาก่อสร้างในงานวางท่อส่งก๊าซธรรมชาติในระยะสั้นช่วง 5
ปีข้างหน้า ยังคงมีอัตราการเติบโตสูงขึ้นในระดับคงที่สำหรับโครงการลงทุนใหม่ ๆ
เพื่อให้สอดรับกับแผนการจัดหาก๊าซธรรมชาติและการขยายโครงข่ายระบบท่อส่งก๊าซธรรมชาติ
เพื่อรองรับความต้องการใช้ก๊าซธรรมชาติที่ปรับตัวสูงขึ้นตามการฟื้นตัวของเศรษฐกิจในประเทศ
โดยเฉพาะอุตสาหกรรมรับเหมาก่อสร้างในงานวางท่อส่งก๊าซธรรมชาติเพื่อเชื่อมต่อไปยังโรงไฟฟ้าที่ใช้ก๊าซธรรมชาติเป็นเชื้อเพลิงในการผลิตไฟฟ้า
อาทิ โรงไฟฟ้าระบบ Cogeneration มีแนวโน้มขยายตัวสูงขึ้น
เพื่อรองรับแผนการขยายโรงไฟฟ้าใหม่ตามแผน PDP 2010

นอกจากนี้ อุตสาหกรรมการวางท่อส่งก๊าซธรรมชาติ
มีแนวโน้มที่จะมีการขยายตัวอย่างมีนัยสำคัญในโครงการที่เกี่ยวกับงานปรับปรุงความสามารถในการเพิ่มประสิทธิภาพการจ่ายก๊าซของปตท.
เข้าสู่ระบบท่อประธานเดิม เช่นงานติดตั้ง Gas Compressor Station
ภายในสถานีก๊าซและโรงแยกก๊าซธรรมชาติ
โครงการเชื่อมต่อท่อย่อยเข้ากับท่อประธานเพื่อเพิ่มความดันให้กับระบบท่อ
และโครงการปรับปรุงและบำรุงรักษาระบบท่อประธานเดิมที่เริ่มจะหมดอายุการใช้งานลงให้สามารถนำมาใช้งานได้อีกอย่างปลอดภัย
เป็นต้น

ในปี 2555 บริษัทฯ
ยังคงมุ่งเน้นการขยายตลาดการรับเหมาก่อสร้างในงานวางท่อส่งก๊าซธรรมชาติไปยังกลุ่มลูกค้าโรงไฟฟ้าทั้งจากผู้ผลิตไฟฟ้าเอกชนขนาดใหญ่
(IPP) และผู้ผลิตไฟฟ้าเอกชนขนาดเล็ก (SPP) ตามแผน PDP 2010
โดยจะมุ่งเน้นไปที่กลุ่มผู้ผลิตไฟฟ้าเอกชนขนาดเล็ก (SPP) ระบบ Cogeneration
ที่ผ่านความเห็นชอบข้อเสนอการรับซื้อไฟฟ้าของคณะกรรมการกำกับกิจการพลังงาน (กกพ.)
สำหรับการจัดหาไฟฟ้าในช่วงปี 2558 – 2564 จำนวน 22 โครงการ ปริมาณไฟฟ้ารวม 1,980
เมกะวัตต์
ซึ่งผู้ผลิตไฟฟ้าที่ได้รับการเห็นชอบเหล่านี้เป็นอีกกลุ่มลูกค้าเป้าหมายที่มีความสำคัญกับบริษัทฯ
นอกเหนือจาก ปตท. ซึ่งเป็นลูกค้าหลักของบริษัทฯ ในปัจจุบัน

-   อุตสาหกรรมก่อสร้างภาคอุตสาหกรรมและพลังงาน

-   ภาพรวมอุตสาหกรรม

ภาพรวมการลงทุนในอุตสาหกรรมก่อสร้าง ปี 2554 โดยศูนย์วิจัยกสิกรไทย
ประเมินมูลค่าการลงทุนด้านก่อสร้างโดยรวม ณ ราคาปีปัจจุบัน อยู่ที่ 846,000 ล้านบาท
ขยายตัวเพิ่มขึ้นร้อยละ 4.4 เทียบกับปี 2553 ที่มูลค่า 801,333 ล้านบาท ซึ่งขยายตัวร้อยละ 9.4
ขณะที่มูลค่าการลงทุนด้านก่อสร้างโดยรวม ณ ราคาคงที่ หดตัวลงร้อยละ 2.8 เทียบกับปี 2553
ที่เพิ่มขึ้นร้อยละ 6.8

ภาพรวมอุตสาหกรรมก่อสร้างของไทยในปี 2554 ขยายตัวในอัตราที่ลดลงเมื่อเทียบกับปีก่อน
โดยเป็นผลมากจากการก่อสร้างภาครัฐที่หดตัวลง
โดยเฉพาะในไตรมาสสุดท้ายของปีที่หดตัวถึงร้อยละ 15.9
เนื่องจากความล่าช้าในการเบิกจ่ายงบประมาณรายจ่ายประจำปี 2555
และการลดลงของการเบิกจ่ายงบประมาณภายใต้โครงการแผนปฏิบัติการไทยเข้มแข็ง 2555 (TKK
2555) ซึ่งโครงการส่วนใหญ่ได้ดำเนินการแล้วเสร็จหรือใกล้จะแล้วเสร็จ
และถึงแม้การก่อสร้างภาคเอกชนโดยเฉพาะการก่อสร้างภาคอุตสาหกรรม
จะยังมีการขยายตัวต่อเนื่องจากปลายปี 2553
เพื่อขยายกำลังการผลิตรองรับความต้องการที่เพิ่มขึ้นจากการฟื้นตัวตามภาวะเศรษฐกิจ
แต่ในช่วงไตรมาสที่ 2 ของปี 2554
ภาคอุตสาหกรรมได้รับผลกระทบจากเหตุการณ์ภัยพิบัติแผ่นดินไหวและ สึนามิในประเทศญี่ปุ่น
ซึ่งทำให้การลงทุนเพื่อขยายกำลังการผลิตบางส่วนชะลอออกไป
ประกอบกับในช่วงปลายปีประเทศไทยเกิดภัยพิบัติอุทกภัยกระจายตัวเป็นวงกว้างและเป็นเวลานานทั้งในเขตพื้นที่ภาคกลาง
กรุงเทพมหานคร และปริมณฑล ส่งผลกระทบอย่างรุนแรงต่อภาคอุตสาหกรรมก่อสร้างของประเทศ
ซึ่งเป็นสาเหตุสำคัญที่ฉุดรั้งให้การเติบโตภาคอุตสาหกรรมก่อสร้างของไทยขยายตัวลดลงกว่าที่คาดการณ์ไว้

-   แนวโน้ม

ภาพรวมการลงทุนในอุตสาหกรรมก่อสร้าง ปี 2555 โดยศูนย์วิจัยกสิกรไทย คาดว่า
มูลค่าการลงทุนด้านก่อสร้างโดยรวม ณ ราคาปีปัจจุบัน มีแนวโน้มที่จะปรับตัวเพิ่มขึ้นร้อยละ 12.2 –
14.5 จากปีก่อน โดยมีมูลค่า 949,000 – 969,000 ล้านบาท
ขณะที่มูลค่าการลงทุนด้านก่อสร้างโดยรวม ณ ราคาคงที่ อาจมีอัตราการขยายตัวประมาณร้อยละ
6.9 – 8.9 โดยเป็นผลมากจากการก่อสร้างภาครัฐที่อาจขยายตัวร้อยละ 8.5 – 10.5
ส่วนการก่อสร้างภาคเอกชนอาจขยายตัวร้อยละ 5.5 – 7.5

ภาพรวมอุตสาหกรรมก่อสร้างหลังจากที่ประเทศไทยได้เผชิญกับวิกฤตอุทกภัยอย่างหนักหนาสาหัสในปี
2554 นั้น ส่งผลให้เกิดการเปลี่ยนแปลงค่อนข้างมากต่อแนวโน้มอุตสาหกรรมก่อสร้างในปี 2555
โดยโครงการก่อสร้างที่เกี่ยวกับปัญหาน้ำท่วม
กลายมาเป็นโครงการหลักที่ได้รับความสนใจทั้งจากภาครัฐและภาคเอกชน
ไม่ว่าจะเป็นการลงทุนเพื่อซ่อมแซมความเสียหายจากผลกระทบของสถานการณ์น้ำท่วมของภาครัฐและภาคเอกชน
รวมถึงการลงทุนเพื่อป้องกันผลกระทบที่อาจเกิดขึ้นในอนาคตของภาครัฐและภาคธุรกิจ
โดยคาดว่าภาพรวมอุตสาหกรรมก่อสร้างในปี 2555 มีแนวโน้มปรับตัวเพิ่มขึ้น
เพื่อรองรับการขยายตัวของการลงทุนด้านการก่อสร้างที่เพิ่มขึ้น โดยพิจารณาจากวงเงินงบประมาณปี
2555 ในส่วนงบลงทุนกว่า 2,500,000 ล้านบาท พบว่า ร้อยละ 75
ของงบลงทุนเป็นงบประมาณที่เกี่ยวข้องกับการก่อสร้างทั้งสิ้น
โดยคาดว่าการก่อสร้างภาครัฐจะให้ความสำคัญกับการลงทุนด้านการบริหารจัดการน้ำ
เพื่อป้องกันความเสียหายจากอุทกภัยที่อาจจะเกิดขึ้นในอนาคต
รวมถึงการบูรณะซ่อมแซมและฟื้นฟูโครงสร้างพื้นฐานและระบบสาธารณูปโภคที่ได้รับความเสียหายจากภาวะน้ำท่วมในปีที่ผ่านมา

การก่อสร้างภาคเอกชน โดยเฉพาะการก่อสร้างภาคอุตสาหกรรม
นอกเหนือจากการก่อสร้างเพื่อซ่อมแซมและปรับปรุงอาคารสิ่งปลูกสร้างที่ได้รับความเสียหายจากน้ำท่วมแล้ว
ศูนย์วิจัยกสิกรไทย
คาดว่าการก่อสร้างภาคอุตสาหกรรมจะเน้นหนักไปที่อุตสาหกรรมยานยนต์และชิ้นส่วน
หลังจากที่หยุดชะงักไปเนื่องจากผลกระทบของเหตุภัยพิบัติในประเทศญี่ปุ่น
ซึ่งคาดว่าการลงทุนเพื่อขยายการกำลังผลิตจะเพิ่มมากขึ้น ในขณะที่การก่อสร้างโรงไฟฟ้าเอกชน
โดยเฉพาะโครงการก่อสร้างโรงไฟฟ้าขนาดเล็ก (SPP)
มีแนวโน้มที่จะเติบโตเพิ่มขึ้นอย่างชัดเจนและต่อเนื่อง
ทั้งการก่อสร้างเพื่อสอดรับกับแผนการขยายโรงไฟฟ้าใหม่ตาม PDP 2010
และเพื่อรองรับความต้องการใช้พลังงานของประเทศที่เพิ่มขึ้น
และเมื่อพิจารณาถึงเหตุการณ์อุบัติภัยธรรมชาติกรณีโรงไฟฟ้าพลังงานนิวเคลียร์ของประเทศญี่ปุ่นนั้น
ทำให้ความเป็นไปได้ในการพัฒนาโครงการโรงไฟฟ้าพลังงานนิวเคลียร์ภายในประเทศยังไม่มีความชัดเจนในระยะเวลาอันใกล้นี้

นอกจากนี้ การก่อสร้างภาคอุตสาหกรรมการผลิตพลังงานทดแทน อาทิ
การผลิตเอทานอลและไบโอดีเซล มีแนวโน้มปรับตัวเพิ่มขึ้น
เพื่อรองรับยุทธศาสตร์พลังงานทดแทนตามแผนพัฒนาพลังงานทดแทน (Renewable Energy
Development Plan: REDP) ระยะเวลา 15 ปี (2551 – 2565)
โดยมีเป้าหมายเพื่อลดปริมาณการนำเข้าน้ำมันดิบจากต่างประเทศ
และเพื่อสร้างมูลค่าเพิ่มและเสถียรภาพให้กับผลผลิตทางการเกษตร
โดยตั้งเป้าหมายปริมาณการผลิต/การใช้เอทานอลในปี 2555 – 2559 เฉลี่ยวันละ 6.20 ล้านลิตร
และในปี 2560-2565 เฉลี่ยวันละ 9.00 ล้านลิตร ขณะที่ปริมาณการผลิต/การใช้ไบโอดีเซล
เป้าหมายเฉลี่ยวันละ 3.64 ล้านลิตร ในปี 2555 – 2559 และเฉลี่ยวันละ 4.50 ล้านลิตร ในปี
2560-2565

สถานการณ์ตลาดเอทานอลในปี 2555 มีแนวโน้มขยายตัวเพิ่มขึ้น
สาเหตุมาจากการยกเลิกการใช้น้ำมันเบนซิน 91 ซึ่งจะมีผลบังคับใช้ตั้งแต่ 1 ตุลาคม 2555
และนโยบายเรียกเก็บเงินเข้ากองทุนน้ำมันเชื้อเพลิงอีกครั้ง ซึ่งจะมีผลบังคับใช้ตั้งแต่วันที่ 16
มกราคม 2555 ส่งผลให้ความต้องการใช้เอทานอลเพื่อผลิตเป็นแก๊สโซฮอล์เพิ่มมากขึ้น
โดยคาดการณ์ ปริมาณความต้องการใช้เอทานอลภายในประเทศจะอยู่ที่ระดับ 1.8 ล้านลิตรต่อวัน
เพิ่มขึ้นจากปี 2554 ซึ่งอยู่ที่ระดับ 1.3 ล้านลิตรต่อวัน
ในขณะที่กำลังการผลิตเอทานอลรวมในประเทศจะเพิ่มขึ้นเป็น 4.3 ล้านลิตรต่อวัน
เนื่องจากจะมีโรงานเอทานอลใหม่เปิดดำเนินการอีก 5 โรง อย่างไร ก็ตาม
ปริมาณการผลิตจริงนั้น ยังคงขึ้นอยู่กับปริมาณความต้องการภายในประเทศและราคาวัตถุดิบเป็นหลัก
โดยผลผลิตเอทานอลบางส่วนจะจัดเก็บเป็นสต็อกของผู้ผลิตและผู้ประกอบการน้ำมัน
ส่วนที่เหลือจะผลักดันเพื่อการส่งออกไปต่างประเทศ ซึ่งตลาดที่น่าสนใจ ได้แก่
ตลาดในภูมิภาคเอเชีย โดยเฉพาะกลุ่มประเทศอาเซียน
เนื่องจากประเทศไทยมีความพร้อมทางด้านวัตถุดิบพืชพลังงาน
จึงมีความได้เปรียบและมีศักยภาพในการเป็นประเทศผู้ผลิตและส่งออกเอทานอลในกลุ่มประเทศอาเซียน
อีกทั้งการเปิดเสรีการค้าเอทานอลในระยะยาวจะเป็นกลไกหนึ่งที่จะทำให้ประเทศไทยเป็นศูนย์กลาง
(Hub) การผลิตและการค้าเอทานอลในภูมิภาคนี้ได้ในอนาคตต่อไป

สถานการณ์ตลาดไบโอดีเซลในปี 2555 มีแนวโน้มปรับตัวเพิ่มขึ้น
เป็นผลมาจากมาตรการบังคับใช้ไบโอดีเซล B5 ทั่วประเทศที่เริ่มดำเนินการตั้งแต่เดือนกันยายน
2554 ส่งผลให้ความต้องการใช้ไบโอดีเซลเพิ่มขึ้นตามไปด้วย
โดยทิศทางในการพัฒนาอุตสาหกรรมการผลิตไบโอดีเซลในอนาคต
ภาครัฐยังคงที่จะผลักดันการขยายการผลิตปาล์มน้ำมัน
เพื่อรองรับการผลิตน้ำมันไบโอดีเซลที่เพิ่มขึ้นเพื่อทดแทนการใช้น้ำมันดีเซล
ดังนั้นภาคเอกชนจึงควรเร่งผลักดันการพัฒนาคุณภาพน้ำมันไบโอดีเซลและผลักดันการเพิ่มปริมาณการใช้น้ำมันปาล์มในการผลิตไบโอดีเซลอย่างต่อเนื่องในอนาคต
โดยเร่งผลักดันให้น้ำมันไบโอดีเซลที่มีการเพิ่มส่วนผสมของไบโอดีเซล บี 100 (ไบโอดีเซลบริสุทธิ์)
สามารถผลิตและจำหน่ายได้ในเชิงพาณิชย์ทั่วประเทศ
และเร่งปรับปรุงคุณภาพในการผลิตพลังงานทางเลือก
เพื่อให้สามารถผลิตน้ำมันไบโอดีเซลคุณภาพสูงและมีมูลค่าเพิ่มสูงได้

อย่างไรก็ตาม แม้ว่าภาพรวมอุตสาหกรรมก่อสร้างมีแนวโน้มขยายตัว แต่ยังคงมีปัจจัยอื่นๆ
ที่อาจส่งผลต่อทิศทางการตลาดของอุตสาหกรรมก่อสร้าง อาทิ
ปัจจัยเสี่ยงจากความเปราะบางของเศรษฐกิจโลก
ปัจจัยทางการเมืองที่อาจส่งผลต่อการดำเนินการโครงการก่อสร้างภาครัฐ
ประสิทธิภาพการเบิกจ่ายงบประมาณของรัฐบาล
และความชัดเจนของนโยบายภาครัฐที่เกี่ยวข้องกับการลงทุน
รวมถึงความเชื่อมั่นของนักลงทุนต่อความเสี่ยงที่อาจจะเกิดจากปัญหาภัยพิบัติในอนาคตและความชัดเจนของมาตรการด้านการบริหารจัดการน้ำของรัฐบาล
ในขณะที่ปัจจัยด้านต้นทุนการก่อสร้างมีแนวโน้มปรับตัวเพิ่มขึ้นอย่างชัดเจน ทั้งจากราคาน้ำมัน
ราคาวัสดุก่อสร้าง และการปรับขึ้นค่าจ้างแรงงานขั้นต่ำตามนโยบายของรัฐบาล (ปรับขึ้นเป็น 300
บาท กำหนดใช้ในพื้นที่ 7 จังหวัด และจังหวัดอื่นๆ จะปรับขึ้นร้อยละ 39.5)
รวมถึงการปรับโครงสร้างภาษีนิติบุคคล สำหรับประเด็นทางสิ่งแวดล้อมและชุมชน
ยังคงเป็นประเด็นสำคัญที่ต้องติดตาม
ซึ่งอาจเป็นข้อจำกัดในการลงทุนโครงสร้างพื้นฐานที่สำคัญที่จะสนับสนุนภาคอุตสาหกรรม
โดยเฉพาะอุตสาหกรรมต้นน้ำ ในอนาคตได้

3.2 กลยุทธ์การแข่งขัน

กลยุทธ์การแข่งขันและนโยบายการดำเนินธุรกิจของบริษัทฯ และบริษัทย่อย มีดังนี้

1.  การควบคุมคุณภาพของงาน บริษัทฯ
    มีนโยบายที่จะควบคุมคุณภาพของงานให้มีคุณภาพเป็นไปตามเกณฑ์ที่กำหนด และ
    ดำเนินการส่งงานให้ตรงตามกำหนดเวลาเพื่อสร้างความพึงพอใจกับลูกค้า

2.  ชื่อเสียงและประสบการณ์ของกลุ่มวิศวกรผู้บริหาร
    ผู้บริหารมีความสามารถในการบริหารงานในธุรกิจรับเหมาก่อสร้างมายาวนาน
    โดยกลุ่มผู้บริหารของบริษัทฯ
    มีความรู้และประสบการณ์การทำงานภาคปฏิบัติในงานวิศวกรรมมากกว่า 20 ปี
    และมีชื่อเสียงเป็นที่ยอมรับอย่างกว้างขวางในวงการ
    ทำให้สามารถมีส่วนช่วยตรวจสอบดูแลการทำงานของวิศวกรระดับผู้จัดการโครงการอีกต่อหนึ่ง

3.  ผลงานในอดีต
    ด้วยคุณภาพของผลงานและบริการในอดีตที่ได้รับมอบหมายในงานโครงการจำนวนมาก
    ประกอบกับความสำเร็จในการรับเหมาก่อสร้างโครงการก่อสร้างขนาดใหญ่
    ทั้งในงานวางท่อส่งก๊าซธรรมชาติ
    และงานก่อสร้างโรงงานในอุตสาหรรมพลังงานและปิโตรเคมี ในลักษณะ Turn-key
    และการขยายธุรกิจเข้าสู่ธุรกิจต่างประเทศ
    ทำให้ลูกค้าจำนวนมากให้ความเชื่อถือและไว้วางใจ การกลับมาใช้บริการของบริษัทฯ อีก
    รวมทั้งได้แนะนำต่อไปยังลูกค้าอื่น ๆ ด้วย

4.  ความสามารถของบุคลากร บริษัทฯ
    มีพนักงานที่มีความเชี่ยวชาญในสายงานที่ดำเนินการอยู่จำนวนมากทำให้สามารถให้บริการกับลูกค้าได้อย่างมีคุณภาพที่ดี
    โดยบริษัทฯ
    มีนโยบายที่จะรักษาพนักงานที่มีคุณภาพไว้และสนับสนุนให้พนักงานมีการฝึกอบรมอยู่อย่างสม่ำเสมอ

5.  การร่วมมือกับพันธมิตร
    เพื่อเสริมศักยภาพในการรับงานจากกลุ่มลูกค้าทั้งในประเทศและต่างประเทศ เช่น
    การผนึกกำลังกับพันธมิตรผู้เป็นเจ้าของเทคโนโลยีการผลิตผลิตภัณฑ์ทางด้านปิโตรเคมี
    เพื่อเป็นการเพิ่มความสามารถในการแข่งขันด้านราคา
    และการร่วมมือกับพันธมิตรต่างประเทศเพื่อขยายงานออกสู่ต่างประเทศ

3.3 กลุ่มลูกค้าเป้าหมาย

สำหรับธุรกิจรับเหมาก่อสร้างในงานวางท่อส่งก๊าซธรรมชาติ
และธุรกิจรับเหมาติดตั้งระบบวิศวกรรมและก่อสร้างโรงงานในอุตสาหกรรมพลังงานและปิโตรเคมี
กลุ่มลูกค้าเป้าหมายส่วนใหญ่จะเป็นรัฐวิสาหกิจ ส่วนราชการ
และบริษัทเอกชนที่อยู่ในธุรกิจเกี่ยวข้องกับอุตสาหกรรมด้านพลังงาน ปิโตรเคมี โรงไฟฟ้า
และบริษัทที่มีฐานการผลิตอยู่ตามนิคมที่ท่อก๊าซสามารถเดินทางไปถึงได้ เช่น กลุ่มบริษัท ปตท. จำกัด
(มหาชน) และ บริษัทที่ตั้งอยู่ในนิคมอุตสาหกรรมมาบตาพุด เป็นต้น

ส่วนบริษัท สหการวิศวกร จำกัด กลุ่มลูกค้าเป้าหมายคือ หน่วยงานราชการของรัฐ
ซึ่งให้บริการประชาชนทางด้านสาธารณูปโภคพื้นฐาน เช่น กรมทางหลวง กรมทางหลวงชนบท
กรมชลประทาน เป็นต้น รวมถึงบริษัทภาคเอกชนในอุตสาหกรรมอสังหาริมทรัพย์ พลังงาน
และปิโตรเคมี

3.4 การจัดหาผลิตภัณฑ์

-   บุคลากร

เนื่องจากบริษัทฯ ดำเนินธุรกิจรับเหมาเป็นหลัก
ทำให้จำนวนบุคลากรที่ต้องใช้ขึ้นอยู่กับขนาดของโครงการที่จะได้รับคัดเลือกจากการประกวดราคาในแต่ละครั้ง
บริษัทฯ
จึงมีนโยบายในการจัดจ้างวิศวกรและพนักงานประจำในระดับที่เหมาะสมกับประมาณการรายได้ของบริษัทฯ
บริษัทฯ ไม่มีนโยบายในการจ้างพนักงานหรือช่างเชื่อมจำนวนมาก โดยบริษัทฯ
จะจัดเตรียมกลุ่มพนักงานจำนวนหนึ่ง (Standby Team)
ซึ่งรวมถึงช่างเชื่อมจำนวนหนึ่งไว้ในกรณีที่เกิดปัญหาฉุกเฉินที่ทางพนักงานในแต่ละโครงการขาดไปชั่วคราวเท่านั้น

จากการขยายตัวทางธุรกิจอย่างรวดเร็ว ของกลุ่มบริษัทฯ ในช่วงปี 2553-2554
จึงได้มีการว่าจ้างพนักงานประจำในส่วนงานต่าง ๆ มากขึ้น
โดยเฉพาะอย่างยิ่งในตำแหน่งวิศวกรในสายงานการตลาด และปฏิบัติการ รวมถึงฝ่ายจัดซื้อ
เพื่อรองรับการบริหารงานขนาดใหญ่ในมือ

-   แหล่งเงินทุน

บริษัทฯ และบริษัทย่อยมีการใช้นโยบายการขอเงินทุนประเภทสินเชื่อโครงการ (Project
Finance) จากสถาบันการเงิน เป็นรายโครงการไป อีกทั้งในบางกรณีอาจใช้วิธีการร่วมทุน เช่น
กิจการร่วมค้า เพื่อเข้าดำเนินงาน
โดยร่วมกับคู่สัญญาเพื่อร่วมกันสนับสนุนเงินทุนหมุนเวียนในการก่อสร้าง

-   ผู้รับเหมาช่วง

บริษัทฯ และบริษัทย่อย มีการจ้างผู้รับเหมาช่วงในงานบางส่วนที่บริษัทไม่มีความชำนาญ
หรือช่วงเวลาที่มีปริมาณงานเกินกว่ากำลังคน
โดยจะพิจารณาเลือกผู้รับเหมาช่วงจากความน่าเชื่อถือทางการเงิน ผลงานในอดีต
และความพร้อมของบุคลากรและเครื่องมือเครื่องจักร ซึ่งบริษัทฯ
มีนโยบายที่จะกำหนดรายละเอียดในการจ้างช่วงให้เหมือนหรือใกล้เคียงกับที่บริษัทฯ ทำกับลูกค้า
(Back-to-back) ทั้งในเรื่องการส่งมอบ การรับประกันคุณภาพ การตรวจรับงาน และค่าปรับ
เป็นต้น โดยการได้มาซึ่งบริษัท สหการวิศวกร จำกัด เป็นบริษัทย่อยในปี 2550
ช่วยเสริมการทำงานของบริษัทฯ ในด้านงานโยธา ซึ่งสหการวิศวกรมีความชำนาญ

-   เครื่องจักรและอุปกรณ์

บริษัทฯ มีนโยบายที่จะมีเครื่องจักรและอุปกรณ์เป็นของตนเองบางส่วน
เพื่อใช้ในการดำเนินงานก่อสร้างพื้นฐาน สำหรับเครื่องจักรและอุปกรณ์อื่น ๆ
ที่จำเป็นต่องานก่อสร้าง บริษัทฯ จะทำการเช่าเพื่อนำมาใช้ในแต่ละโครงการตามความต้องการ
อีกทั้ง การที่สหการวิศวกรมีเครื่องจักรและอุปกรณ์สำหรับงานโยธา เช่น รถบรรทุก รถขุด
รถแทรกเตอร์ เป็นต้น ซึ่งสามารถใช้ร่วมกันได้ ซึ่งจะทำให้บริษัทฯ
สามารถลดค่าใช้จ่ายเกี่ยวกับเครื่องจักรและอุปกรณ์

-   วัตถุดิบ

โดยทั่วไป วัตถุดิบในการก่อสร้างของบริษัทฯ และบริษัทย่อย จะแบ่งได้เป็น 2 กลุ่ม คือ

1.  วัสดุก่อสร้างที่มีคุณลักษณะเฉพาะ
    ซึ่งคิดเป็นสัดส่วนส่วนใหญ่เมื่อเทียบกับมูลค่าของวัตถุดิบในการก่อสร้างทั้งหมด เช่น ท่อ วาล์ว
    เป็นต้น เนื่องจากในธุรกิจรับเหมาก่อสร้างที่บริษัทฯ ดำเนินงานอยู่
    มักมีการกำหนดรายละเอียดของวัสดุที่ใช้จากเจ้าของโครงการ ทำให้ในบางครั้ง บริษัทฯ
    ต้องซื้อวัสดุดังกล่าวจากตัวแทนจำหน่าย หรือผู้ผลิตโดยตรง
    ซึ่งอาจเป็นได้ทั้งบริษัทในประเทศไทยหรือบริษัทต่างประเทศ แล้วแต่กรณี อย่างไรก็ตาม
    โดยปกติแล้ว
    เจ้าของโครงการมักกำหนดรายละเอียดของวัสดุให้สามารถเลือกใช้สินค้าได้มากกว่าหนึ่งบริษัท
    และบริษัทฯ
    มักจะมีการต่อรองและขอการยืนยันราคาจากตัวแทนจำหน่ายหรือผู้ผลิตก่อนยื่นประกวดราคา
    และให้คงราคาดังกล่าวไว้ช่วงระยะเวลาหนึ่ง

2.  วัสดุก่อสร้างทั่วไป ซึ่งคิดเป็นสัดส่วนที่น้อยเมื่อเทียบกับมูลค่าของวัตถุดิบในการก่อสร้างทั้งหมด
    เช่น ลวดเชื่อม อิฐ กระดาษทราย เป็นต้น บริษัทฯ
    จะมีการซื้อวัสดุดังกล่าวจากภายในประเทศ
    โดยอาจมีการซื้อตามบริษัทคู่ค้าที่ซื้อขายกันมาเป็นประจำ
    หรืออาจมีการซื้อจากร้านค้าตามหน้างานบ้างตามความจำเป็น

3.5 งานที่อยู่ระหว่างก่อสร้างที่ยังไม่ได้ส่งมอบ

ณ วันที่ 31 ธันวาคม 2554 บริษัทฯ และบริษัทย่อยมีงานที่อยู่ระหว่างการก่อสร้างที่ยังไม่ได้ส่งมอบ
โดยสรุปดังนี้

+-----------------------------------------------+------+---------------+
|                                               | จำนว | มูลค่างานที่เหลือ  |
|                                               | นโคร |               |
|                                               | งการ | (ล้านบาท)      |
+-----------------------------------------------+------+---------------+
| บริษัท ทีอาร์ซี คอนสตรัคชั่น จำกัด (มหาชน)             | 13   | 2,834.56      |
+-----------------------------------------------+------+---------------+
| บริษัท สหการวิศวกร จำกัด                          | 1    | 1,683.04      |
+-----------------------------------------------+------+---------------+
| TRC Engineering LLC                           | 3    | 151.07*       |
+-----------------------------------------------+------+---------------+
| TRC & Al-Ghalbi LLC                           | 1    | 22.15*        |
+-----------------------------------------------+------+---------------+
| มูลค่างานที่อยู่ระหว่างก่อสร้างที่ยังไม่ได้ส่งมอบของบริษัทฯ    | 18   | 4,690.82      |
| และบริษัทย่อย                                    |      |               |
+-----------------------------------------------+------+---------------+

  * หมายเหตุ ในที่นี้ มูลค่างานที่เหลือของ TRC Engineering LLC และ TRC & Al-Ghalbi
  LLC คำนวณจากร้อยละ 70 และ 60 ของมูลค่างานที่เหลือทั้งหมดตามลำดับ
  ซึ่งเป็นตามสัดส่วนการถือหุ้นของ TRC International Limited ในแต่ละบริษัท

  - บริษัท ทีอาร์ซี คอนสตรัคชั่น จำกัด (มหาชน)

+----------------+------+------------------+-------+-------+---------+
| ชื่อโครงการ      | ลักษณ | ชื่อผู้ว่าจ้าง         | มูล    | มูล    | ระยะ    |
|                | ะของ |                  | ค่างาน | ค่างาน | เวลาของ |
|                | การร |                  | (ล้า   |       | โครงการ |
|                | ับเหม |                  | นบาท) | ที่เหล  |         |
|                | า⁽¹⁾ |                  |       | ือโดยป |         |
|                |      |                  |       | ระมาณ |         |
|                |      |                  |       | (ล้า   |         |
|                |      |                  |       | นบาท) |         |
+================+======+==================+=======+=======+=========+
| หน่วยธุร         |      |                  |       |       |         |
| กิจรับเหมาก่อสร้าง |      |                  |       |       |         |
| ในงานวางระบบท่อ |      |                  |       |       |         |
+----------------+------+------------------+-------+-------+---------+
| 1.             | E    | บริษัท กัลฟ์ เจพี     | 1,6   | 1     | ต.ค.54  |
| โครงก          | ,P,C | จำกัด             | 96.96 | ,528. | -มิ.ย.56 |
| ารเดินท่อก๊าซธรรม |      |                  |       | 83⁽²⁾ |         |
| ชาติไปยังโครงการ |      |                  |       |       |         |
| IPP ของกลุ่มบริษัท |      |                  |       |       |         |
| กัลฟ์ เจพี จำกัด   |      |                  |       |       |         |
| (มูลค่างาน 1,185 |      |                  |       |       |         |
| ล้านบาท และ     |      |                  |       |       |         |
| 16.345         |      |                  |       |       |         |
| ล้านเหรียญสหรัฐ)  |      |                  |       |       |         |
+----------------+------+------------------+-------+-------+---------+
| 2. PTTAR-IRPC  | E    | บริษัท ไออาร์พีซี     | 7     | 6     | ก.ค.54  |
| Multiproduct   | ,P,C | จำกัด (มหาชน)     | 22.50 | 14.13 | -ธ.ค.55 |
| Pipeline       |      |                  |       |       |         |
+----------------+------+------------------+-------+-------+---------+
| 3.-8.          | E    | บริษัท กัลฟ์ เจพี     | 9     | 482.  | ต.ค.53  |
| โครงก          | ,P,C | จำกัด             | 87.86 | 00⁽²⁾ | -ก.ย.56 |
| ารเดินท่อก๊าซธรรม |      |                  |       |       |         |
| ชาติไปยังโครงการ |      |                  |       |       |         |
| SPP 7          |      |                  |       |       |         |
| โคร            |      |                  |       |       |         |
| งการของกลุ่มบริษัท |      |                  |       |       |         |
| กัลฟ์ เจพี จำกัด   |      |                  |       |       |         |
| (รวม 6 สัญญา    |      |                  |       |       |         |
| มูลค่ารวม 831    |      |                  |       |       |         |
| ล้านบาท และ     |      |                  |       |       |         |
| 4.745          |      |                  |       |       |         |
| ล้านเหรียญสหรัฐ)  |      |                  |       |       |         |
+----------------+------+------------------+-------+-------+---------+
| 9.             | E    | บริษัท ปตท.        | 1     | 1     | พ.ย.54  |
| โครงก          | ,P,C | จำหน่ายก๊าซธรรมชาติ | 44.00 | 36.80 | -ต.ค.56 |
| ารก่อสร้างวางท่อส |      | จำกัด             |       |       |         |
| ่งก๊าซธรรมชาติชนิด |      |                  |       |       |         |
| HDPE           |      |                  |       |       |         |
| ตามกำหนดการ    |      |                  |       |       |         |
| และอัตราจ้างเหมา |      |                  |       |       |         |
+----------------+------+------------------+-------+-------+---------+
| 10.            | E    | บริษัท อมตะ        | 58.00 | 55.10 | พ.ย.54  |
| โครงก          | ,P,C | จัด               |       |       | -ต.ค.56 |
| ารก่อสร้างวางท่อส |      | จำหน่ายก๊าซธรรมชาติ |       |       |         |
| ่งก๊าซธรรมชาติชนิด |      | จำกัด             |       |       |         |
| HDPE           |      |                  |       |       |         |
| ตามกำหนดการ    |      |                  |       |       |         |
| และอัตราจ้างเหมา |      |                  |       |       |         |
+----------------+------+------------------+-------+-------+---------+
| 11. I1 and PTT | E    | บริษัท โกลว์        | 23.08 | 14.00 | พ.ย.54  |
| Piperack       | ,P,C | เอสเอสพี3 จำกัด    |       |       | -มี.ค.55 |
| Modification   |      |                  |       |       |         |
| Project        |      |                  |       |       |         |
+----------------+------+------------------+-------+-------+---------+
| 12. TPP        | E    | - บริษัท           | 15.71 | 2.61  | ก.ย.54  |
| Piperack       | ,P,C | บา               |       |       | -ธ.ค.54 |
| Extension      |      | งกอกอินดัสเทรียลแก๊ส |       |       |         |
| (State#1)      |      | จำกัด             |       |       |         |
|                |      |                  |       |       |         |
|                |      | - บริษัท           |       |       |         |
|                |      | ไทยอินดัสเทรียลแก๊ส  |       |       |         |
|                |      | จำกัด (มหาชน)     |       |       |         |
|                |      |                  |       |       |         |
|                |      | - บริษัท วินิไทย     |       |       |         |
|                |      | จำกัด (มหาชน)     |       |       |         |
+----------------+------+------------------+-------+-------+---------+
| รวม            |      |                  | 3,6   | 2,8   |         |
|                |      |                  | 48.11 | 33.47 |         |
+----------------+------+------------------+-------+-------+---------+
| หน่วยธุร         |      |                  |       |       |         |
| กิจรับเหมาติดตั้งระ |      |                  |       |       |         |
| บบวิศวกรรมและก่อ |      |                  |       |       |         |
| สร้างโรงงานในอุต |      |                  |       |       |         |
| สาหกรรมปิโตรเคมี |      |                  |       |       |         |
+----------------+------+------------------+-------+-------+---------+
| Revamp Onshore | E    | บริษัท ปตท. จำกัด   | 2     | 1.09  | ส.ค.52  |
| Compressor     | ,P,C | (มหาชน)          | 73.59 |       | -ก.ย.55 |
| Station No.1   |      |                  |       |       |         |
+----------------+------+------------------+-------+-------+---------+
| รวม            |      |                  | 2     | 1.09  |         |
|                |      |                  | 73.59 |       |         |
+----------------+------+------------------+-------+-------+---------+
| รวมงานในมือทั้งสิ้น |      |                  | 3,9   | 2,8   |         |
| 13 โครงการ     |      |                  | 21.70 | 34.56 |         |
+----------------+------+------------------+-------+-------+---------+
| - บริษัท         |      |                  |       |       |         |
| สหการวิศวกร     |      |                  |       |       |         |
| จำกัด           |      |                  |       |       |         |
+----------------+------+------------------+-------+-------+---------+
| ชื่อโครงการ      | ลักษณ | ชื่อผู้ว่าจ้าง         | มูล    | มูล    | ระยะ    |
|                | ะของ |                  | ค่างาน | ค่างาน | เวลาของ |
|                | การร |                  | (ล้า   |       | โครงการ |
|                | ับเหม |                  | นบาท) | ที่เหล  |         |
|                | า⁽¹⁾ |                  |       | ือโดยป |         |
|                |      |                  |       | ระมาณ |         |
|                |      |                  |       | (ล้า   |         |
|                |      |                  |       | นบาท) |         |
+----------------+------+------------------+-------+-------+---------+
| โครงการอุบล     | E    | บริษัท อุบล ไบโอ    | 2,4   | 1,6   | เม.ย.54 |
| เอธานอล        | ,P,C | เอธานอล จำกัด     | 65.28 | 83.04 | -ต.ค.55 |
| ง              |      |                  |       |       |         |
| านรับเหมาก่อสร้าง |      |                  |       |       |         |
| โร             |      |                  |       |       |         |
| งงานผลิตเอทานอล |      |                  |       |       |         |
| กำลังผลิต        |      |                  |       |       |         |
| 400,000 ลิตร    |      |                  |       |       |         |
|                |      |                  |       |       |         |
| ต่อวัน           |      |                  |       |       |         |
+----------------+------+------------------+-------+-------+---------+
| รวมงานในมือทั้งสิ้น |      |                  | 2,4   | 1,6   |         |
| 1 โครงการ      |      |                  | 65.28 | 83.04 |         |
+----------------+------+------------------+-------+-------+---------+

  - TRC & Al-Ghalbi LLC (สาธารณรัฐสุลต่านโอมาน)

+----------------+------+------------------+-------+-------+---------+
| ชื่อโครงการ      | ลักษณ | ชื่อผู้ว่าจ้าง         | มูล    | มูล    | ระยะ    |
|                | ะของ |                  | ค่างาน | ค่างาน | เวลาของ |
|                | การร |                  | (ล้า   |       | โครงการ |
|                | ับเหม |                  | นบาท) | ที่เ    |         |
|                | า⁽¹⁾ |                  |       | หลือโด |         |
|                |      |                  |       | ยประม |         |
|                |      |                  |       | าณ⁽³⁾ |         |
|                |      |                  |       | (ล้า   |         |
|                |      |                  |       | นบาท) |         |
+----------------+------+------------------+-------+-------+---------+
| Construction   | E    | Petrogas Rima    | 7     | 36.91 | พ.ค.52  |
| of Flow Lines  | ,P,C | LLC              | 24.27 |       | -พ.ค.55 |
| Rima           |      |                  |       |       |         |
| Satellites     |      | สา               |       |       |         |
| Small Fields   |      | ธารณรัฐสุลต่านโอมาน |       |       |         |
| (มูลค่างานประมาณ |      |                  |       |       |         |
| 9.7 ล้าน        |      |                  |       |       |         |
|                |      |                  |       |       |         |
| โอมานเรียล)     |      |                  |       |       |         |
+----------------+------+------------------+-------+-------+---------+
| รวมงานในมือทั้งสิ้น |      |                  | 7     | 36.91 |         |
| 1 โครงการ      |      |                  | 24.27 |       |         |
+----------------+------+------------------+-------+-------+---------+

  - TRC Engineering LLC (สาธารณรัฐสุลต่านโอมาน)

+----------------+------+------------------+-------+-------+---------+
| ชื่อโครงการ      | ลักษณ | ชื่อผู้ว่าจ้าง         | มูล    | มูล    | ระยะ    |
|                | ะของ |                  | ค่างาน | ค่างาน | เวลาของ |
|                | การร |                  | (ล้า   |       | โครงการ |
|                | ับเหม |                  | นบาท) | ที่เ    |         |
|                | า⁽¹⁾ |                  |       | หลือโด |         |
|                |      |                  |       | ยประม |         |
|                |      |                  |       | าณ⁽³⁾ |         |
|                |      |                  |       | (ล้า   |         |
|                |      |                  |       | นบาท) |         |
+----------------+------+------------------+-------+-------+---------+
| 1. Pipe Line   | E    | PTTEP Oman       | 1     | 1     | ส.ค.54  |
| Project        | ,P,C | Company Limited  | 22.57 | 01.62 | -ธ.ค.55 |
|                |      |                  |       |       |         |
| (มูลค่างานประมาณ |      |                  |       |       |         |
| 1.55           |      |                  |       |       |         |
| ล้านโอมานเรียล)  |      |                  |       |       |         |
+----------------+------+------------------+-------+-------+---------+
| 2. HDPE        | C    | Attila Dogan     | 68.89 | 68.66 | เ       |
| Installation   |      | Seeh Al Sarya    |       |       | ม.ย.54- |
| for flow Line  |      | LLC              |       |       | เม.ย.57 |
| and Pipe Line  |      |                  |       |       |         |
| Shams-16       |      |                  |       |       |         |
| Munhamir-1&2   |      |                  |       |       |         |
| flow Line and  |      |                  |       |       |         |
| Munhamir Crude |      |                  |       |       |         |
| Export         |      |                  |       |       |         |
| (มูลค่างานประมาณ |      |                  |       |       |         |
| 0.87 ล้าน       |      |                  |       |       |         |
|                |      |                  |       |       |         |
| โอมานเรียล)     |      |                  |       |       |         |
+----------------+------+------------------+-------+-------+---------+
| 3. Well Casing | P,C  | German Cathodics | 52.87 | 45.54 | เม.ย.54 |
| Cathodics      |      | Protection GmBH  |       |       | -พ.ค.55 |
| Protection     |      |                  |       |       |         |
| (มูลค่างานประมาณ |      |                  |       |       |         |
| 0.67 ล้าน       |      |                  |       |       |         |
|                |      |                  |       |       |         |
| โอมานเรียล)     |      |                  |       |       |         |
+----------------+------+------------------+-------+-------+---------+
| รวมงานในมือทั้งสิ้น |      |                  | 2     | 2     |         |
| 3 โครงการ      |      |                  | 44.33 | 15.82 |         |
+----------------+------+------------------+-------+-------+---------+

  หมายเหตุ:

  ----- --------------------------------------------------------------------
  (1)   E = Engineering (งานวิศวกรรม) P = Procurement (งานจัดซื้อ) C =
        Construction (งานก่อสร้าง)

  (2)   มูลค่างานที่เหลือของโครงการของกลุ่มบริษัท กัลฟ์ เจพี จำกัด
        คำนวณเป็นเงินบาทที่อัตราแลกเปลี่ยน 31.4525 บาทต่อ 1 เหรียญสหรัฐอเมริกา

  (3)   มูลค่างานที่เหลือของโครงการของบริษัทย่อยที่สาธารณรัฐสุลต่านโอมาน
        คำนวณเป็นเงินบาทที่อัตราแลกเปลี่ยน 79.2053 บาท ต่อ 1โอมานเรียล
  ----- --------------------------------------------------------------------